Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: a 9/2002. (IV. 5.) NKÖM rendelethez
Paragraph Index: 470

3. A munkaterület leírása Az antikváriumi szakeladók a könyvek vételével és eladásával foglalkoznak. A vételnél megállapítják egy adott könyv korát, ritkaságát, fizikai károsodásának mértékét, javíthatóságát, illusztrációs anyagának technikáját, mûvészi vagy ritkaság értékét. Mindezek alapján megbecsülik a könyv napi forgalmi értékét. A forgalmi értékbõl számolják vissza a vásárlási értéket. Munkájukhoz tartozik, hogy a bolt állományáról adott szempont szerint (téma, kor, kötés stb.) ajánló katalógust vagy aukciós jegyzéket készítsenek, azt a vevõkörhöz (gyûjtõk, intézmények stb.) eljuttassák, aukciókat szervezzenek. Az antikváriumi szakeladó szakképesítés arra is jogosít, hogy önálló vállalkozásként is tudjanak egy antikváriumot üzemeltetni. III. A szakképzés szakmai követelményei Az antikváriusi munka sokrétû ismeretek integrálását követeli meg a szakembertõl. Ezeket a foglalkozások során önálló feladatok elvégzésével gyakorolják a hallgatók. Az antikváriusnak üzleti tárgyalás során kulturált kommunikációs készség mellett szakmai tájékozottságáról is tanúbizonyságot kell tennie, hogy partnereiben bizalmat keltsen. Az egyes könyvek vételi árának a megállapításában gyorsan és magabiztosan kell átlátnia és alkalmaznia azokat a szempontokat, amelyek a könyv értékét növelik, illetve csökkentik. Gyakorlottan és nagyon rövid idõ alatt kell tájékozódnia a rendelkezésre álló szakkönyvtár köteteiben. Az „áralku” során biztosan és gyorsan kell kiszámolnia az egy-egy könyvért kifizethetõ legmagasabb és legalacsonyabb összeget. A könyvek eladásához jól kell tudnia hasznosítani a kereskedelem legfontosabb marketing- és reklámfogásait. Önálló vállalkozóként is meg kell állnia a helyét. A foglalkozás során elõforduló legfontosabb feladatok, feladatcsoportok

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes